સ્ટાઇલથી ફાટ-ફાટ થતો ચંદ્રમોહન શર્મા ઉર્ફે‍ ચાર્લી (શાહરુખ ખાન) એઇટ-પૅક ઍબ્સ બનાવીને ચરન ગ્રોવર (જૅકી શ્રોફ) નામના માણસની પાછળ પડ્યો છે. શાહરુખનો ટાર્ગેટ છે કે ગમે તે ભોગે ગ્રોવરની ગેમ ઓવર કરી નાખવી. ત્યાં તેને ખબર પડે છે કે ગ્રોવર એક પાર્ટીના ત્રણસો કરોડ રૂપિયાની કિંમતના હીરા દુબઈમાં લાવવાનો છે. જે દિવસે એ હીરા ત્યાં આવશે એ જ દિવસે એક ડાન્સ-કૉમ્પિટિશન પણ છે. એટલે શાહરુખભાઈ નક્કી કરે છે કે આપણે ડાન્સ-કૉમ્પિટિશનમાં ભાગ લેવો અને સાથોસાથ એ હીરા પણ સફાચટ કરી લેવા. હવે આ કામ એકલાથી તો થાય નહીં. એટલે તે જૅક (સોનુ સૂદ), ટૅમી (બમન ઈરાની), નંદુ ભિડે (અભિષેક બચ્ચન) અને એક કમ્પ્યુટર-હૅકર રોહન (વિવાન શાહ)ની મદદ લે છે.